cyanic-selkie/wikianc huggingface dataset:
মোঃ নজরুল ইসলাম তালুকদার
কর্মজীবন
২০১৭ সালের নভেম্বরে তালুকদার, বিচারপতি মোঃ শওকত হোসেন এবং বিচারপতি মোঃ আবু জাফর সিদ্দিকী বাংলাদেশ রাইফেলস বিদ্রোহ মামলার রায় দেন। রায়ে তিনি অপারেশন ডাল-ভাতের সমালোচনা করেন এবং সরকারকে এমন কর্মের পুনরাবৃত্তি না করার জন্য বলেছিলেন যা সৈনিকদের নৈতিক ও পেশাদারিত্বের উপর নেতিবাচক প্রভাব ফেলতে পারে।
তালুকদার ২০২০ সালের ৪ অক্টোবর বাংলাদেশ জুডিশিয়াল সার্ভিস কমিশনে নিযুক্ত হন। ২০২০ সালের ৫ অক্টোবর, তালুকদার ও বিচারপতি আহমেদ সোহেল দুর্নীতির অভিযোগে পিরোজপুর-১ আসনের আওয়ামী লীগের সাবেক সংসদ সদস্য একেএমএ আউয়াল সাইদুর রহমান এবং তার স্ত্রীকে আগাম জামিন দেন।
তালুকদার ও বিচারপতি মহি উদ্দিন শামীম পিকে হালদারের সহযোগীদের আটক করতে সরকারের ব্যর্থতার ব্যাখ্যা চেয়ে রুল জারি করেন। ২০২১ সালের ৭ নভেম্বর, তালুকদার ও বিচারপতি এস এম মজিবুর রহমান অর্থ পাচারের অভিযোগে ডেসটিনি গ্রুপের পরিচালক অবসরপ্রাপ্ত লেফটেন্যান্ট কর্নেল দিদারুল আলমের জামিন আবেদনের উপর একটি বিভক্ত রায় দেন।
২০২১ সালের ১৮ নভেম্বর, তালুকদার বেঞ্চের জুনিয়র বিচারপতি, বিচারপতি এস এম মজিবুর রহমানের সাথে তর্কের পর ভার্চুয়াল শুনানি ত্যাগ করেন। তারা বাংলাদেশ জাতীয়তাবাদী দলের সাবেক সংসদীয় হুইপ জয়নুল আবেদিন ফারোকের স্ত্রীর বিরুদ্ধে দুর্নীতি দমন কমিশনের দায়ের করা দুর্নীতির অভিযোগের শুনানি করছিলেন, কিন্তু শুনানির সময় দুর্নীতি দমন কমিশনের পক্ষে কোনো আইনজীবী দাঁড়াননি। তালুকদার দুর্নীতি দমন কমিশনের একজন কর্মকর্তাকে আদালতে সংযুক্ত করার পরামর্শ দেন যা এসএম মজিবুর রহমান বিরোধিতা করেন এবং উভয় বিচারক শুনানি থেকে বেরিয়ে যান।
বিহারে আফগান বিদ্রোহ
বিহারে আফগান বিদ্রোহ ছিল ১৭৪৮ সালে বিহারে সংঘটিত বাংলার নবাব আলীবর্দী খানের সৈন্যবাহিনীর অন্তর্গত আফগান সৈন্যদলের বিদ্রোহ ।
ফ্লোরেন্স কলিন্স পোর্টার
ফ্লোরেন্স কলিন্স পোর্টার (১৪ই আগস্ট, ১৮৫৩ - ৩১শে ডিসেম্বর, ১৯৩০) একজন আমেরিকান সংবাদপত্রের সম্পাদক, সামাজিকভাবে সক্রিয় মহিলা, রাজনৈতিক প্রচারক, সংযমী এবং মহিলাদের ভোটাধিকারের কর্মী ছিলেন।
প্রাথমিক জীবন
ফ্লোরেন্স কলিন্স ১৮৫৩ সালের ১৪ই আগস্ট ক্যারিবু, মেইনে জন্মগ্রহণ করেন। তিনি স্যামুয়েল ডব্লিউ কলিন্স এবং ডরকাস হার্ডিসন কলিন্সের কন্যা। তাঁর বাবা-মা শহরের জেনারেল স্টোর চালাতেন।
শিক্ষা ও সাংবাদিকতা
পোর্টার ছিলেন প্রথম মহিলা যিনি মেইনে শিক্ষা বোর্ডে কাজ করেছেন এবং চার বছর ক্যারিবুতে স্কুলের অধীক্ষক ছিলেন। ১৯০০ সালে, তিনি আরুস্টুক রেজিস্টারের মালিক এবং প্রকাশক হন। এই সঙ্গে তিনি মেইন ফেডারেশন অফ উইমেনস ক্লাবের সভাপতি হয়েছিলেন। সেই বছর, তাঁর মামা, তৈল-বিক্রেতা ওয়ালেস হার্ডিসন তাঁকে ক্যালিফোর্নিয়ায় আমন্ত্রণ জানান, লস অ্যাঞ্জেলেস হেরাল্ডের সম্পাদকীয় কর্মীদের সাথে যোগ দেওয়ার জন্য। ওয়ালেস এটির মালিক ছিলেন। পোর্টার ক্যালিফোর্নিয়া আউটলুক পত্রিকার জন্য লিখেছেন ও সম্পাদনা করেছেন এবং বিভিন্ন প্রকাশনার জন্য রাজনৈতিক মতামত রচনা করেছেন। তিনি একজন জনপ্রিয় অতিথি বক্তা ছিলেন, ১৯১৬ সালে লস অ্যাঞ্জেলেসের পাইন ট্রি স্টেট অ্যাসোসিয়েশনের জন্য "মিথস অ্যান্ড লিজেন্ডস অফ মেইন" সহ বিভিন্ন বিষয়ে কথা বলার জন্য আমন্ত্রিত হন।
পোর্টার তাঁর বোন, ক্লারা ডব্লিউ গ্রিসের সঙ্গে আওয়ার ফোকস অ্যান্ড ইওর ফোকস: আ ভলিউম অফ ফ্যামিলি হিস্ট্রি অ্যান্ড বায়োগ্রাফিক্যাল স্কেচেস (১৯১৯) নামক পারিবারিক ইতিহাসের একটি বইয়ের সহ-লেখক ছিলেন। তিনি একটি বই সম্পাদনা করেন যার নাম, দ্য স্টোরি অফ দ্য ম্যাককিনলে হোম ফর বয়েজ (১৯২১), এবং অন্য একটি বই, মেইন মেন অ্যান্ড উইমেন ইন সাউদার্ন ক্যালিফোর্নিয়া (১৯১৩) এর সহ-সম্পাদনা করেন।
মিতাচার, ভোটাধিকার, ক্লাবের কাজ
alt=An older white woman with white hair, wearing eyeglasses.|থাম্ব| ফ্লোরেন্স কলিন্স পোর্টার, [[লাইব্রেরি অব কংগ্রেস|লাইব্রেরি অফ কংগ্রেস থেকে।]] পোর্টার ১৮৯৩ সালে বিশ্ব কংগ্রেসের প্রতিনিধি নারী হিসেবে যোগদান করেন, সেখানে তিনি "কঠিন সমস্যা মোকাবেলায় নারীত্বের ক্ষমতা" শিরোনামের একটি গবেষণাপত্র দেন। তাঁর কাছে, মহিলাদের মুখোমুখি হওয়া সেই "কঠোর সমস্যাগুলির" মধ্যে মিতাচার এবং ভোটাধিকার অন্তর্ভুক্ত ছিল। তিনি ওম্যান'স ক্রিশ্চিয়ান টেম্পারেন্স ইউনিয়নে যোগদান করেন এবং ১৮৮৮ সালে প্রতিষ্ঠিত হওয়ার সময় নন-পার্টিসান ন্যাশনাল উইমেনস ক্রিশ্চিয়ান টেম্পারেন্স ইউনিয়নের একজন জাতীয় কর্মকর্তা ছিলেন। তিনি দুই বছর ধরে লস এঞ্জেলেস কাউন্টি সম ভোটাধিকার লীগের সভাপতি ছিলেন। তিনি ১৯০৬ - ১৯০৮ সালে ক্যালিফোর্নিয়া ফেডারেশন অফ উইমেনস ক্লাবের সহ-সভাপতি ছিলেন। ১৯০৯ সালে, তিনি লস অ্যাঞ্জেলেসের ক্যালিফোর্নিয়া ব্যবসায়িক মহিলা সমিতির সভাপতি ছিলেন। ১৯১৬ সালে, তিনি নরওয়াক রাজ্য হাসপাতালের সেক্রেটারি-ট্রেজারার ছিলেন। তিনি এবেল ক্লাব, টিউসডে মর্নিং ক্লাব এবং প্যাসাডেনার উইমেনস ইমপ্রুভমেন্ট ক্লাবের সদস্য ছিলেন। তিনি ১৯২৩ সালের বক্তৃতায় ঘোষণা করেছিলেন "আমি একজন নারীর নারী। আমি জনগণের মধ্যে মহিলাদের কোন দোষ খুঁজে পাই না। আমার কাছে, সংগঠনের মহিলারা সর্বদা দয়ালু, সুন্দর এবং অর্জনকারী।"
ব্যক্তিগত জীবন
১৮৭৩ সালে, ফ্লোরেন্স কলিন্স বিয়ে করেন চার্লস উইলিয়াম পোর্টারকে, যিনি ছিলেন একজন মণ্ডলীয় মন্ত্রী। তিনি মেইন রাজ্যের আইনসভায়ও কাজ করেছিলেন। তাঁদের তিনটি সন্তান ছিল। উইলিয়াম পোর্টার ১৮৯৪ সালে মারা যান। ফ্লোরেন্স ১৯০০ সালে ক্যালিফোর্নিয়ার দক্ষিণ পাসাডেনাতে চলে আসেন এবং ১৯৩০ সালের ৩১শে ডিসেম্বর ৭৭ বছর বয়সে মারা যান।
তাঁর প্র-প্র-পৌত্রী, সুসান কলিন্স, মেইন থেকে বর্তমান মার্কিন যুক্তরাষ্ট্রের সিনেটর। পোর্টারের অন্যান্য উল্লেখযোগ্য আত্মীয়দের মধ্যে রয়েছেন তাঁর প্রপৌত্র মেইন রাজনীতিবিদ এবং বিচারক স্যামুয়েল কলিন্স (১৯২৩ - ২০১২) এবং মেইনের বিধায়ক ডোনাল্ড কলিন্স (১৯২৫ - ২০১৮)।
অ্যান্ড্রয়েড সংস্করণের ইতিহাস
এন্ড্রয়েড ভার্সনের ইতিহাস শুরু হয় ২০০৭ সালের নভেম্বরের ৫ তারিখে এন্ড্রয়েড নামক মোবাইল অপারেটিং সিস্টেমের বেটা রিলিজের মাধ্যমে। বাণিজ্যিক ভাবে গুগল ২০০৮ সালের সেপ্টেম্বরের ২৮ তারিখে এনড্রয়েড ভার্সন ১.০ রিলিজ করে এবং ক্রমগত তার উপর কাজ করতে থাকে।
এন্ড্রয়েড ১.০
এটি প্রথম এন্ড্রয়েড ভার্সন যা ২০০৮ সালের ২৩ তারিখ গুগলদ্বারা এইচটিসি এর এইচটিসি ড্রিম ডিভাইসে মুক্তি পায়।
আলিউ দিয়েং
আলিউ দিয়েং (Aliou Dieng; জন্ম: ১৬ অক্টোবর ১৯৯৭) হলেন একজন মালীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
আলিউ ২০১৫ সালে মালির হয়ে আন্তর্জাতিক পর্যায়ে অভিষেক করেছেন; মালির জার্সি গায়ে তিনি এপর্যন্ত ২৫ ম্যাচে ২টি গোল করেছেন।
প্রারম্ভিক জীবন
আলিউ দিয়েং ১৯৯৭ সালের ১৬ই অক্টোবর তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
থাই চি
থাই চি, যার পূর্ণনাম থাই চি ছুয়ান, এক ধরনের গৃহাভ্যন্তরীণ চীনা সমরকলা, যেটি প্রশিক্ষণ ও স্বাস্থ্য উভয়ের জন্য অনুশীলন করা হয়।
নাম
থাই চি ছুয়ান নামটি তিনটি চীনা অক্ষরের সমন্বয়ে গঠিত:
(চীনা লিপি - ওয়েড-জাইলস / ফিনিন - অর্থ)
তুর্কিস্তান ইসলামিক পার্টি
তুর্কিস্তান ইসলামিক পার্টি (টিআইপি) বা তুর্কিস্তান ইসলামিক মুভমেন্ট (টিআইএম ) হল পশ্চিম চীনে সক্রিয় একটি উইঘুর স্বাধীনতাকামী ও চীনা আধিপত্য বিরোধী জিহাদি সংগঠন। এটি আগে পূর্ব তুর্কিস্তান ইসলামিক মুভমেন্ট (ইটিআইএম) নামে পরিচিত ছিল। এর লক্ষ্য হল, শিনচিয়াং অঞ্চলে পূর্ব তুর্কিস্তান নামে একটি স্বাধীন রাষ্ট্র প্রতিষ্ঠা করা। ২০০২ সালে মার্কিন যুক্তরাষ্ট্র এটিকে জঙ্গি সংগঠনের তালিকা থেকে সরিয়ে দেয় এবং দাবি করে যে, এটির কার্যক্রম এখন বন্ধ হয়ে গেছে।
মতাদর্শ
মার্কিন ফাউন্ডেশন এনইএফএ টিআইপির জিহাদ প্রসঙ্গে একটি নিবন্ধ অনুবাদ ও প্রকাশ করে। এতে বলা হয় যে, দলটির সদস্য পদগুলি প্রাথমিকভাবে পশ্চিম চীন থেকে আসা উইঘুর মুসলমানদের নিয়ে গঠিত। টিআইপির প্রাথমিক লক্ষ্য হল চীনা আধিপত্য দূর করে পূর্ব তুর্কিস্তানের স্বাধীনতা। ২০০৮ সালে একটি ছয় মিনিটের ভিডিওতে টিআইপি মুসলিমদের ২০০৮ গ্রীষ্মকালীন অলিম্পিকে না আসার ব্যাপারে সতর্ক করে।
আতাহার আলী মল্লিক
শহীদ আতাহার আলী মল্লিক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আতাহার আলী মল্লিকের জন্ম বরিশাল জেলার বাকেরগঞ্জ উপজেলার চরাদী ইউনিয়নের গোপালপুর গ্রামে। তার বাবার নাম কাঞ্চন আলী মল্লিক এবং মায়ের নাম জামিনা খাতুন। তার স্ত্রীর নাম ফাতেমা বেগম। তার দুই ছেলে এক মেয়ে।
কর্মজীবন
১৯৭১ সালে আতাহার আলী মল্লিক কর্মরত ছিলেন চিলমারী বিওপিতে। মুক্তিযুদ্ধ শুরু হলে তিনি যুদ্ধে যোগ দেন। ২৮ মার্চ তারা সমবেত হন তিস্তা নদীর অপর পাড়ে।
অ্যাঙ্গোলা আভান্তি!
অ্যাঙ্গোলা আভান্তি! (পর্তুগিজ: Angola Avante!; ইংরেজি: Forward Angola!) অ্যাঙ্গোলার জাতীয় সঙ্গীত। এই গানের কথা দিয়েছেন মানুয়েল রুই আলভেস মোন্তেইরো (১৯৪১-) সালে এবং সুর দিয়েছেন রুই আলবের্তো ভিএরা দিয়াস মিঙ্গাস (১৯৩৯-) সালে।
এইটি পর্তুগাল থেকে স্বাধীনতার ওপর ১৯৭৫ সালে অবলম্বন করা হয়েছিল।
খলেয়া ইউনিয়ন
ইতিহাস
খলেয়া ইউনিয়ন ছিল গংগাচড়া উপজেলার আওতাধীন ২নং ইউনিয়ন পরিষদ। এ ইউনিয়নের মোট জনসংখ্যা প্রায় ২লাখ ৪০ হাজার এবং মোট গ্রাম ৫৮টি। রংপুর সিটি কর্পোরেশন প্রতিষ্ঠার পর সিটি কর্পোরেশনের বাইরে রংপুর সদর উপজেলার আওতাধীন বাকি ৪টি ইউনিয়নের সঙ্গে ২০২২ খ্রিস্টাব্দের ২৮ আগস্ট খলেয়া ইউনিয়নকে যুক্ত করা হয়। বর্তমানে এটি রংপুর সদর উপজেলার আওতাধীন ৫নং ইউনিয়ন পরিষদ। স্থানীয় সরকার পল্লী উন্নয়ন এবং সমবায় মন্ত্রনালয়ের স্থানীয় সরকার বিভাগের উপজেলা শাখা-১ এর সিনিয়র সহকারী সচিব মমতাজ বেগম স্বাক্ষরিত এক আদেশে রংপুর সদর উপজেলার আইন শৃঙ্খলা (থানা), শিক্ষা (প্রাথমিক ও মাধ্যমিক), স্বাস্থ্য ও পরিবার পরিকল্পনা এবং সমাজসেবার কার্যক্রম গংগাচড়া উপজেলার পরিবর্তে সদর উপজেলায় পরিচালনার জন্য গেজেট প্রকাশ করা হয়েছে।
অ্যান্থনি জেমস লেগেট
স্যার অ্যান্টনি জেমস লেগেট (জন্ম: ২৬ শে মার্চ ১৯৩৮) ১৯৮৩ সাল থেকে উর্বানা-চ্যাম্পেইনে ইলিনয় বিশ্ববিদ্যালয়ের বিশ্ববিদ্যালয়ের পদার্থবিজ্ঞানের অধ্যাপক ছিলেন। লেগেট নিম্ন তাপমাত্রার পদার্থবিজ্ঞান বা ক্রায়োজেনিক্স তত্ত্বের বিশ্বনেতা হিসাবে ব্যাপকভাবে স্বীকৃত এবং তার এ অগ্রণী কাজের জন্য ২০০৩ সালের পদার্থবিজ্ঞানে নোবেল পুরস্কার দ্বারা সম্মানিত হন। তিনি সাধারণ এবং অতিমাত্রায় হিলিয়াম তরল এবং দৃঢ়ভাবে মিলিত সুপারফ্লুয়েডগুলির তাত্ত্বিক বোঝার আকার দিয়েছেন। কোয়ান্টাম মেকানিক্সের ভিত্তি পরীক্ষা করার জন্য তিনি ম্যাক্রোস্কোপিক ডিস্পেটিভ সিস্টেমের কোয়ানটাম ফিজিক্স এবং কনডেন্সড সিস্টেমের ব্যবহারের জন্য গবেষণার দিকনির্দেশনা রেখেছিলেন।
শৈশব ও শিক্ষাজীবন
লেগেট দক্ষিণ লন্ডনের কেম্বারওয়েলে জন্মগ্রহণ করেন এবং ক্যাথলিক হিসবে বেড়ে উঠেন। তার বাবার পূর্বপুরুষরা হ্যাম্পশায়ারের একটি ছোট্ট গ্রামে গ্রাম্য মুচি ছিল; লেগেটের দাদা এই ঐতিহ্যকে ভেঙে সবজিওয়ালা হয়ে উঠেন;  তার বাবা কীভাবে লন্ডনের কভেন্ট গার্ডেনের বাজারে শাকসবজি বেচাকেনা করতেন তা লেগেটর কাছে বর্ণনা করতেন। তার নানা-নানি ছিলো আইরিশ বংশোদ্ভূত; তার বাবা ব্রিটেনে চলে এসেছিলেন এবং চাথামের নৌ ডকইয়ার্ডে ক্লার্কের কাজ করতেন। আশিবছর বেঁচে থাকা তার মাতামহী দিদিমাকে বারো বছর বয়সে গৃহকর্মীতে নিযুক্ত করা হয়েছিল। অবশেষে তিনি তার দাদাকে বিয়ে করেছিলেন এবং একটি বড় পরিবার গড়ে তোলেন। তারপরে ষাট বছর বয়সে তিনি কন্যা এবং জামাইয়ের সাথে যোগ দিতে অস্ট্রেলিয়ায় চলে যান এবং শেষ বছর তারা যুক্তরাজ্যে ফিরে আসেন।
মহাকাশ প্রযুক্তি
thumb|সিইউ স্পেসফ্লাইট (CU Spaceflight) ও স্পার্কস (SPARKS) বিজ্ঞান সঙ্ঘের গবেষণাকৃত পদার্থের তৈরি [[হিলিয়াম বেলুনের সাহায্যে সাগর সমতল থেকে ৩০,০৮৫ মিটার উচ্চতায় উত্তোলিত টেডি ভালুক। প্রতিটি টেডি ভালুক SPARKS এর ১১-১৩ বছর বয়সী সদস্যদের নকশাকৃত স্পেসস্যুট পরে আছে।]] মহাকাশ প্রযুক্তি (Space technology স্পেস টেকনলজি) বলতে পৃথিবীর সীমানার বাইরে মহাকাশে বিভিন্ন কাজে (যেমন - মহাকাশযানের পরিচালনা, মহাকাশ পর্যবেক্ষণ, ইত্যাদি) ব্যবহৃত প্রযুক্তিকে বোঝায়।
সৈয়দ আবদুস সামাদ (অর্থনীতিবিদ)
'''ড. সৈয়দ আবদুস সামাদ''' (১৯৪৩ – ২০২১) অর্থনীতির শিক্ষক। তিনি ঢাকা বিশ্ববিদ্যালয়, বোস্টন স্টেট কলেজ, বোস্টন বিশ্ববিদ্যালয়, দক্ষিণ প্রশান্ত মহাসাগরীয় বিশ্ববিদ্যালয় এবং দক্ষিণ কোরিয়ার হানকুক ইউনিভার্সিটি অব ফরেন স্টাডিজের অনুষদ সদস্য ছিলেন। সামাদ একটি জাতীয় ও আন্তর্জাতিক বেসামরিক কর্মচারী, অর্থনীতিবিদ এবং মানবাধিকারকর্মী হিসাবে কাজ করেছেন। বাংলাদেশে তিনি জ্বালানি ও খনিজ সম্পদ মন্ত্রকের স্থায়ী সচিব এবং প্রধানমন্ত্রীর মূখ্য সচিব ছিলেন। সামাদ বাংলাদেশ বিনিয়োগ বোর্ডের নির্বাহী চেয়ারম্যান।
শিক্ষাজীবন
সামাদ ঢাকা বিশ্ববিদ্যালয় থেকে অর্থনীতিতে স্নাতক ডিগ্রি লাভ করেন। তিনি ইউসিএলএতে স্নাতকোত্তর পড়াশোনা করেন। ১৯৭৭ সালে সামাদ অর্থনীতি ও রাজনৈতিক অর্থনীতিতে স্নাতকোত্তর ডিগ্রি লাভ করেন এবং ১৯৭৯ বোস্টন বিশ্ববিদ্যালয় থেকে পিএচইডি ডিগ্রি অর্জন করেন।
কর্মজীবন
১৯৮০ থেকে ১৯৮২ সাল পর্যন্ত সামাদ বাংলাদেশ প্রশাসনিক স্টাফ কলেজের শিক্ষকতা ও পরিচালনা কর্মীদের সদস্য ছিলেন। ১৯৮২ থেকে ১৯৮৫ সাল পর্যন্ত তিনি বাংলাদেশের রাষ্ট্রপতির অর্থনৈতিক উপদেষ্টা ছিলেন। তারপরে ১৯৮৫ থেকে ১৯৯০ সাল পর্যন্ত তিনি জনপ্রশাসন ও অর্থনৈতিক উন্নয়ন প্রশিক্ষণ একাডেমিতে অর্থনীতির শিক্ষার্থীদের পড়ান।
১৯৯০ থেকে ১৯৯৬ সাল পর্যন্ত সামাদ জাতিসংঘের এশীয় ও প্রশান্ত মহাসাগরীয় উন্নয়ন কেন্দ্রের অর্থনীতি ও তথ্য প্রযুক্তি প্রোগ্রামের পরিচালক ছিলেন এবং ১৯৯২ থেকে ১৯৯৭ সাল পর্যন্ত তিনি এসোসিয়েশন অফ ডেভেলপমেন্ট রিসার্চ এবং এশিয়া এবং প্রশান্ত মহাসাগরীয় প্রশিক্ষণ ইনস্টিটিউট-এর মালয়েশিয়ার অধ্যায়ের নির্বাহী সচিব ছিলেন ।
১৯৯৫ থেকে ১৯৯৭ সাল পর্যন্ত সামাদ বাংলাদেশ সিভিল সার্ভিস অ্যাসোসিয়েশন এবং ১৯৯৬ থেকে ১৯৯৭ সাল পর্যন্ত জ্বালানি ও খনিজ সম্পদ মন্ত্রীর স্থায়ী সচিব ছিলেন। ১৯৯৭ থেকে ২০০১ পর্যন্ত সামাদ বাংলাদেশ সরকারের মূখ্য সচিব ছিলেন।
২০০৬ এবং২০০৯ সালের মধ্যে, সামাদ করেন দক্ষিণ প্রশান্ত মহাসাগরীয় বিশ্ববিদ্যালয় এবং কোরিয়ার বিশ্ববিদ্যালয় এবংহানকুক ইউনিভার্সিটি অব ফরেন স্টাডিজের মধ্যে কোরিয়া ।
সামাদ বহু আন্ত-আঞ্চলিক এজেন্সি, জাতিসংঘের অর্থায়িত কর্মসূচি এবং প্রকল্পগুলির মূল্যায়ন করেছে। তিনি প্যারিসের আন্তর্জাতিক সামাজিক বিজ্ঞান কাউন্সিল (আইএসএসসি) দ্বারা অর্থায়িত তুলনামূলক দারিদ্র্য গবেষণা সম্পর্কিত গ্লোবাল প্রোগ্রামের প্রযুক্তিগত কমিটির সদস্য ছিলেন। তিনি 1996 সালে ইউনেস্কো এবং স্ক্যান্ডিনেভিয়ান ইউনিভার্সিটি প্রেস দ্বারা প্রকাশিত দারিদ্র্য সম্পর্কিত বিশ্বব্যাপী গবেষণা বইয়ের অন্যতম লেখক ছিলেন।
মৃত্যু
২০২১ সালের ২৮ জুলাই বুধবার আবদুস সামাদ বারিধারায় নিজ বাসভবনে ৭৮ বছর বয়সে মৃত্যুবরণ করেন।
পার্শ্ব প্ল্যাটফর্ম
thumb|right|পশ্চিমবঙ্গের [[বহরমপুর কোর্ট রেলওয়ে স্টেশন-এর পার্শ্ব প্ল্যাটফর্ম]] একটি পার্শ্ব প্ল্যাটফর্ম হল একটি রেলওয়ে স্টেশন, ট্রাম স্টপ, বা ট্রানজিটওয়েতে এক জোড়া ট্র্যাকের বিপরীত পাশে অবস্থিত একটি প্ল্যাটফর্ম। পার্শ্ব প্ল্যাটফর্ম একটি স্টেশনের উভয় দিক থেকে রেল চলাচলের জন্য প্রাথমিক স্টেশন নকশা যা ডবল ট্র্যাক রেল লাইনগুলির জন্য ব্যবহৃত হয় (উদাহরণস্বরূপ, দ্বীপ প্ল্যাটফর্ম যেখানে ট্র্যাকের মধ্যে একটি প্ল্যাটফর্ম থাকে)। পার্শ্ব প্ল্যাটফর্মগুলি একটি দ্বীপ প্ল্যাটফর্মের তুলনায় স্টেশনটির জন্য একটি বৃহত্তর সামগ্রিক পাদদেশে পরিনত হতে পারে, যেখানে ট্র্যাকের মাধ্যমে একক প্রস্থের প্ল্যাটফর্মগুলি যাত্রী দ্বারা ভাগ করা যেতে পারে।
কিছু স্টেশনগুলিতে, দুই পাশের প্ল্যাটফর্মগুলি সংযুক্ত করার জন্য ওভার ব্রিজ বা সেতু ব্যবহার করা হয়। যদিও পার্শ্ব প্ল্যাটফর্মগুলির একটি জোড়া প্রায়শই একটি ডুয়াল ট্র্যাক লাইনের জন্য পরিষেবা সরবরাহ করা হয়, একটি একক পার্শ্ব প্ল্যাটফর্ম সাধারণত একটি একক-ট্র্যাক লাইনের জন্য ব্যবহার করা হয়।
বিন্যাস
দুটি পাশের প্ল্যাটফর্ম বিশিষ্ট বেশিরভাগ স্টেশনগুলির মধ্যে একটি 'আপ' প্ল্যাটফর্ম রয়েছে যা ট্রেনের প্রাথমিক গন্তব্য দিকে অগ্রসর হওয়া ট্রেনগুলি দ্বারা ব্যবহৃত হয়, অন্য প্ল্যাটফর্মটি 'ডাউন' প্ল্যাটফর্ম যা বিপরীত পথে ট্রেনগুলি চলাচলে ব্যবহার করা হয়। সাধারণত, স্টেশনগুলির প্রধান সুবিধাগুলি 'আপ' প্ল্যাটফর্মে অবস্থিত থাকে এবং ওভার ব্রিজ, সাবওয়ে বা ট্র্যাক ক্রসিংয়ের মাধ্যমে অন্য প্ল্যাটফর্মটি ব্যবহার করা হয়। তবে, বেশিরভাগ ক্ষেত্রে স্টেশনের প্রধান ভবনগুলি যে শহর বা গ্রামে অবস্থিত শেই শহর বা গ্রামের যাত্রীদের সুবিধার কথা মেনে নির্মিত হয়।
রায়বেরেলি লোকসভা কেন্দ্র
রায় বারেলি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর রায় বারেলি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
রায় বারেলি লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী সোনিয়া গান্ধী।
আর্জেন্টিনার ইতিহাস
থাম্ব|সিজার দিয়াজ সিসনেরোস আর্জেন্টিনার ইতিহাস চারটি প্রধান অংশে বিভক্ত হতে পারে: প্রাক-কলম্বিয়ান সময় বা প্রাথমিক ইতিহাস (ষোড়শ শতাব্দী পর্যন্ত), উপনিবেশিক সময় (১৫৩০-১৮১০), জাতি গঠনের সময়কাল (১৮১০-১৮৮০) এবং আধুনিক আর্জেন্টিনার ইতিহাস (প্রায় ১৮৮০ সালের)।
এ দেশের লিখিত ইতিহাসের শুরু রিও দে লা প্লাতায় ১৫১৬ সালে জুয়ান ডিয়াজ দে সলস এর অভিযানের মধ্য দিয়ে স্পেনীয় ঘটনাপঞ্জী লেখকদের মাধ্যমে। এই সময়েই অঞ্চলটিতে স্পেনীয় দখলের সূচনা হয়।
১৭৭৬ সালে স্পেনের রাজতন্ত্র প্রতিষ্ঠা করেছিল রিও দে লা প্লাটার ভাইসরালটি। এই ছাতার অধীনেই ১৮১০ এর মে বিপ্লব -এর ক্রমান্বয়ে একাধিক স্বতন্ত্র রাষ্ট্রের গঠন প্রক্রিয়া শুরু হয়েছিল। এই একাধিক স্বতন্ত্র রাষ্ট্রকে ডাকা হত রিও দে লা প্লাতার ইউনাইটেড প্রদেশসমূহ নামে। ৯ জুলাই ১৮১৬ সালে স্বাধীনতার ঘোষণা এবং ১৮২৪ সালে স্প্যানিশ সাম্রাজ্যের সামরিক পরাজয়ের সাথে সাথে একটি ফেডারেল রাষ্ট্র (১৮৫৩-১৮৬১ সালে) গঠিত হয়েছিল। এটিই আজকের পরিচিত আর্জেন্টিনা প্রজাতন্ত্র।
ক্রমবর্ধমান অস্থিতিশীলতা (১৯৬৯–৭৬)
রেভোলুসিওন আর্জেন্টিনা এর ডি ফ্যাক্টো সরকারের সময়ে বামেরা গোপন আন্দোলনের (আন্ডারগ্রাউন্ড মুভমেন্ট) মাধ্যমে আবারও ক্ষমতা বৃদ্ধি করতে শুরু করে। সেটি মূলত হিংসাত্মক গেরিলা গোষ্ঠিগুলির মাধ্যমে করা হচ্ছিল। পরে পেরোনিজমের প্রত্যাবর্তনে উত্তপ্ত জলকে শান্ত করার আশা করা হয়েছিল। কিন্তু ফল হয়েছিল এর ঠিক বিপরীত। ডানপন্থী এবং বামপন্থী পেরোনিজমের মধ্যে সৃষ্টি হয়েছিল সহিংস অমান্যতা। এর ফলে কয়েক বছর ধরে সহিংসতা ও রাজনৈতিক অস্থিতিশীলতা সংঘটিত হয়েছিল যা সমাপ্ত হয়েছিল ১৯৭৬ সালের অভ্যুত্থানের সাথে ।
পরাভবের বছর (১৯৬৯–৭৩)
বিপ্লবী কমিউনিস্ট পার্টি এর প্রাক্তন সদস্যদের সমন্বয়ে গঠিত ফুয়েরজাস আরমাদাস দে লিবেরাসিয়ঁ (এফএএল) এর নেতৃত্বে ১৯৬৯ সালের এপ্রিলে বিভিন্ন সশস্ত্র ক্রিয়াকলাপ সংঘটিত হয়েছিল। এর ফলে নেতৃত্ব দেওয়া এফএএল সদস্যদের মধ্যে বেশ কয়েক জনকে গ্রেপ্তার করা হয়। এটি ছিল আর্জেন্টিনার প্রথম বামপন্থী শহুরে গেরিলা পদক্ষেপ। এই বিচ্ছিন্ন পদক্ষেপের পাশাপাশি কর্ডোবাজো সে বছরই চালু সিজিটি ডি লস আর্জেন্টিনোস এবং তার কর্ডোবেস নেতা আগুস্তিন টোসকো দ্বারা ঘোষিত দেশব্যাপী বিক্ষোভ দেখানো শুরু করা হয়েছিল। ঐ একই বছরে গণ বিপ্লব সেনা (ইআরপি) ট্রটস্কিবাদী শ্রমিকদের বিপ্লব পার্টির সামরিক শাখা  গঠিত হয়েছিল। তারা উচ্চ পদস্থ সমৃদ্ধ আর্জেন্টিনীয় ব্যক্তিদের অপহরণ ক'রে মুক্তিপণ দাবি করে।
"ডি ফ্যাক্টো" সামরিক রাষ্ট্রপতিদের মধ্যে সর্বশেষ আলেজান্দ্রো লানুসে ১৯৭১ সালে নিযুক্ত হন এবং পেরোনবাদী শ্রমিকদের বিক্ষোভ অব্যাহত থাকায় পরিবেশের মধ্যে গণতন্ত্রের পুনঃপ্রতিষ্ঠার চেষ্টা করেছিলেন।
বৃহত্তর মুম্বই পৌর নিগম
বৃহত্তর মুম্বই মহানগর পালিকা পূর্বে বিএমসি নামে পরিচিত, মহারাষ্ট্রের রাজধানী মুম্বাইয়ের নাগরিক পরিচালনা পর্ষদ। এটি ভারতের সবচেয়ে ধনী পৌর নিগম। এমসিজিএম-এর বার্ষিক বাজেট ভারতের কয়েকটি ছোট রাজ্যের তুলনায় বেশি হয়ে থাকে। ১৮৮৮ সালে বোম্বাই পৌর নিগম আইনের অধীনে সংস্থাটি প্রতিষ্ঠিত হয়েছিল। মুম্বাই শহর এবং এর কয়েকটি শহরতলির নাগরিক অবকাঠামো এবং প্রশাসনের দায়িত্ব এই সংস্থাটির।
পরিচালনা
এমসিজিএম-এর নেতৃত্বে একজন আইএএস আধিকারিক থাকেন, যিনি কার্যনির্বাহী পৌর অধ্যক্ষ হিসাবে দায়িত্ব পালন করেন। বুনিয়াদি নাগরিক অবকাঠামো এবং অন্যান্য প্রাথমিক দায়িত্ব পালনের দায়িত্বপ্রাপ্ত নগরসেবকদের নির্বাচিত করার জন্য একটি পঞ্চমবার্ষিক নির্বাচন অনুষ্ঠিত হয়। মেয়র সাধারণত সসংখ্যাগরিষ্ঠতা পাওয়া দল থেকে নির্বাচিত হন এবং সংস্থাটির প্রধানের দায়িত্ব পালন করেন। বিএমসির সমস্ত প্রশাসনিক কাজ ২০০৮ সালের জুন পর্যন্ত মারাঠি ভাষায় পরিচালিত হয়, যার কারণে বিতর্ক ছাড়িয়ে পড়ে, যার কারণে বিএমসির ভাষানীতিতে কিছুটা শিথিলতা আনা হয় এবং ইংরেতি ভাষাতেও ফর্ম গ্রহণ করা শুরু হয়
ব্যবস্থাপক-সভা
২০১৭ সাল পর্যন্ত, এমসিজিএম-এর ব্যবস্থাপক-সভা ২২৭ জন সদস্য নিয়ে গঠিত। ২০১৭ সালেই সর্বপ্রথম কোনও একটি ওয়ার্ড (১৬৪) থেকে ৩০ জন প্রার্থী প্রতিদ্বন্দ্বিতা করেন। ২১ বছর বয়সী রাঘবেন্দ্র সিং ছিলেন সবচাইতে কম বয়সী নির্দল প্রার্থী। এমসিজিএম এশিয়ার অন্যতম ধনী পৌর নিগম।
আর্জেন্টিনা জাতীয় ক্রিকেট দল
আর্জেন্টিনা জাতীয় ক্রিকেট দল আন্তর্জাতিক ক্রিকেটে দেশ আর্জেন্টিনার প্রতিনিধিত্বকারী একটি দল। আর্জেন্টিনা ক্রিকেট অ্যাসোসিয়েশন (এসিএ) কর্তৃক আয়োজিত এ দলটি আইসিসির সহযোগী সদস্য পদ লাভ করে ১৯৭৪ সালে।
দেশটিতে প্রথম খেলাটি নিয়ে আসে ব্রিটিশ অভিবাসীরা, আর্জেন্টিনা তাদের প্রথম আন্তর্জাতিক ম্যাচটি খেলে উরুগুয়ের সাথে ১৮৬৮ সালে, এবং সূচী অনুযায়ী পরবর্তীতে ব্রাজিল এবং চিলির সাথে পর্যায়ক্রেম ১৮৮৮ ও ১৮৯৩ সালে। ১৯১২ সাল থেকে শুরু করে দুইটি মৌসুমে মেরিলেবোন ক্রিকেট ক্লাব (এমসিসি) সহ প্রতিনিয়ত ইংলিশ ক্রিকেট দল আর্জেন্টিনা সফরে আসত। উক্ত চারটি সফরে, আর্জেন্টিনা জাতীয় পার্শ ও সফরকারীদের মধ্যকার অনুষ্ঠিত খেলাগুলো প্রথম-শ্রেণীর মর্যাদা পায় এবং ১৯১২ থেকে ১৯৩৮ এর মধ্যে মোট তেরটি প্রথম-শ্রেণীর খেলা অনুষ্ঠিত হয়। আর্জেন্টিনা, ব্রাজিল, এবং চিলি, মূলত দক্ষিণ আমেরিকান ক্রিকেটের অংশ, এবং ১৯২০ এর পর থেকে তাদের আন্তর্জাতিক অংশগ্রহণ ধারাবাহিক রয়েছে, যা আজ পর্যন্ত চলছে (কেবল দ্বিতীয় বিশ্বযুদ্ধের আশপাশের সময় ছাড়া)। উক্ত তিনটি দল ও পেরু মিলে ১৯৯৫ সালে গঠন করে দক্ষিণ আমেরিকান চ্যাম্পিয়নশীপ প্রতিযোগিতা, যা এখন প্রতি বৎসর অনুষ্ঠিত হচ্ছে। আর্জেন্টিনা হচ্ছে উক্ত চ্যাম্পিয়ানশীপের উদ্দ্যোগী দল, অনুষ্ঠিত এগারটি আসরের সাতটিতেই আর্জেন্টিনা ছিল জয়ী।
আর্জেন্টিনা আইসিসির প্রতিযোগিতায় অভিষেক করে ইংল্যান্ডে ১৯৭৯ আইসিসি ট্রফির মাধ্যমে, যা আইসিসি কর্তৃক সহযোগী সদস্য দেশের জন্য আয়োজিত প্রথম প্রতিযোগিতা ছিল। ১৯৮২ সংস্করণে আর্জেন্টিনা তাদের ধারাবাহিক উপস্থিতি রাখতে ব্যর্থ হয়, কিন্তু ১৯৮৬ থেকে ২০০১ পর্যন্ত পাঁচ আসরে ধারাবাহিকভাবে অংশগ্রহণ করে। যদিও আর্জেন্টিনা উক্ত প্রতিযোগিতায় তাদের প্রথম জয়ের স্বাদ পায় ১৯৯০ আসরে পূর্ব এবং মধ্য আফ্রিকা দলকে পরাজিত করে। দলটি ২০০১ সংস্করণে, দ্বিতীয় বিভাগের খেলায় চারটি জয় পায়। কিন্তু পরবর্তীতে নতুন নামে শুরু হওয়া বিশ্বকাপ বাছাইপর্বে দলটির কোন উপস্থিতি পাওয়া যায়নি। ২০০০ সালের শুরুর দিকে আর্জেন্টিনাই ছিল আইসিসি আমেরিকাস অঞ্চলের সেরা সহযোগী সদস্য দল, এবং ২০০৭ সালে, যখন বিশ্ব ক্রিকেট লীগ (ডব্লিউসিএল) গঠন করা হয়, তখন দলটিকে তৃতীয় বিভাগের অন্তর্ভুক্ত করা হয়। পরবর্তীতে একই বছরে দ্বিতীয় বিভাগে উন্নীত করা হয়, এবং তড়িৎ অবনমনও করা হয়। তৎপরবর্তী বছরে আর্জেন্টিনা তাদের একে একে বিভাগ হারাতে থাকে। শেষ পর্যন্ত ২০১৩ ষষ্ঠ বিভাগের আসরে চতুর্থ স্থান অর্জন করায়, আর্জেন্টিনা বিশ্ব প্রতিযোগিতা পদ্ধতিতে তাদের স্থান হারায়। এখন পর্যন্ত দলটি যোগ্যতা অর্জনের অপেক্ষায় এবং কেবল আঞ্চলিক প্রতিযোগিতায় প্রতিদ্বন্দ্বিতা করছে।
এপ্রিল ২০১৮, আইসিসি সিদ্ধান্ত নেয় যে, সকল সদস্য দেশকে টুয়েন্টি২০ আন্তর্জাতিক (টি২০আই) মর্যাদা প্রদান করবে। এরই প্রেক্ষিতে, ১ জানুয়ারি ২০১৯ এর পরে আর্জেন্টিনা ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলাগুলো হবে পূর্ণ টি২০আই মর্যাদা সম্পন্ন।
পটভূমি
আর্জেন্টিনায় ক্রিকেট শুরু হয় ১৮০৬ সালে, এবং আন্তর্জাতিকভাবে প্রথম সামনে আসে ১৮৬৮ সালে উরুগুয়ের বিপক্ষে। আর্জেন্টিনা দ্বিতীয় বিশ্বযুদ্ধের পূর্ব পর্যন্ত উরুগুয়ের মুখোমুখি হয় ২৯ বার এবং জয় পায় ২১ বার। পূর্বে দলটি ১৮৮৮ সালে ব্রাজিলের বিপক্ষে এবং ১৮৯৩ সালে চিলির বিপক্ষে খেলে। চিলির বিপক্ষে ১ম ম্যাচের জন্য জাতীয় দলকে সান্তিয়াগো, চিলি সফরের জন্য খচ্চরে আরোহণ করে আন্দিজ পর্বতমালা অতিক্রম করতে হয়েছিল, যার জন্য সাড়ে তিন দিন সময় লেগেছিল।
প্রথম শ্রেণীর ক্রিকেট
আর্জেন্টিনা প্রথম প্রথম-শ্রেণীর ক্রিকেট খেলে ১৯১২ সালে এমসিসির বিপক্ষে। আর্জেন্টিনা জাতীয় দল, সফরকারী দলের সাথে তিন ম্যাচের একটি সিরিজ খেলে, প্রথমটিতে জয় লাভ করে, কিন্তু দ্বিতীয় এবং তৃতীয়টিতে পরাজিত হয়। দলটিকে একচেটিয়াভাবে গঠন করা হয়েছিল কেবল ব্রিটিশ অভিবাসীদের দ্বারা, যার অধিকাংশই কর্মরত ছিল রেলওয়ে, রপ্তানি বিভাগ অথবা কৃষি কাজে।
যুদ্ধ মধ্যবর্তী সময়ে, অধারাবাহিক সূচীতে খেলা হয়েছে আর্জন্টিনা ও ব্রাজিলের মধ্যে এবং উক্ত সময়গুলো উইসডেনের ক্রিকেট রেকর্ডে সংরক্ষিত। প্রথম শ্রেণীর ক্রিকেট খেলা হতো এমসিসি পক্ষের বয়স্কদের সাথে ১৯২৬/২৭ মৌসুমে। স্যার জুলিয়েন চানের একাদশের সাথে ১৯৩০ এ এবং স্যার থিওডোর ব্রিঙ্কম্যান একাদশ এর সাথে ১৯৩৭/৩৮ সালে। এমসিসির বিপক্ষে চার ম্যাচ সিরিজে একটি ম্যাচ ড্র নিয়ে ২-১ এ পরাজিত হয়। স্যার জুলিয়েন চান একাদশের বিপক্ষে তিন ম্যাচের সিরিজ সমাপ্ত হয় দুটি ড্র দিয়ে, প্রথমটিতে চান একাদশ জয় পায়। অপরদিকে ব্রিঙ্কম্যান একাদশের সাথে সিরিজটি ড্র হয় ১-১ এ। উক্ত সিরিজটিই ছিল আজ পর্যন্ত আর্জেন্টিনার প্রথম শ্রেণীর ক্রিকেটের সর্বশেষ সম্পৃক্ততা।
খেলোয়াড় এবং ক্লাব
১৯৩২ সালে দক্ষিণ আমেরিকান দল (মূলত আর্জেন্টিনা ভিত্তিক খেলোয়াড়) ইংল্যান্ড সফরে যায়। সেখানে সাতটি প্রথম শ্রেণীর ম্যাচ খেলে এবং ১২টি অন্যান্য সূচীর খেলা খেলে।
১৯৩৮ সালে চিলি বিপক্ষে একটি দুই ম্যাচের সিরিজ জয় পায় আর্জেন্টিনা, দ্বিতীয় ম্যাচটি খেলার সময় একটি চমপ্রদ ঘটনা ঘটে, দেখা যায় আর্জেন্টিনার আলফ্রেড জ্যাকশন খেলছে তারই সহোদর জন জ্যাকশন এর বিপক্ষে।
সে সময়কার প্রতিনিধিত্বকারী খেলোয়াড় ছিলেন, আইলিং ব্রাদার্স, কে বোশ (যিনি ব্রাজিলের হয়েও খেলেছেন), ডি কাভানা, হার্বাট ডরনিং (কথিত আর্জেন্টাইন ক্রিকেটের বুজুর্গ) এবং ডোনাল্ড ফরেস্টার।
একটি শক্ত ক্লাবের ভিত্তি বিরাজমান ছিল ১৯৫০ সাল পর্যন্ত। যার মধ্যে ছিল বেলগ্রানো, বাকা, লোমাস এবং হারলিঙ্গাম। ফলশ্রুতিতে জাতীয় দল ছিল বেশ মজবুত। যুদ্ধ পরবর্তী সময়ে পূর্বেকার শক্তিশালী সান ইসিদ্রু দলের সাথে সাথে রেলওয়ে এবং ব্যাংক দলকেও ভেঙ্গে দেয়া হয়। যার ফলে জাতীয় দলের লেভেল হয়ে যায় অতি নগন্য এবং ১৯৫৮-৫৯ এ এমসিসির কাছে চরমভাবে পরাজিত হয়।
২০১০ আর্জেন্টিনার ক্রিকেটে যথার্থ ইতিবাচক উত্তরণ দেখা যায়, যদিও জাতীয় দলের চলছিল টিকে থাকার আপ্রাণ চেষ্টা।
আমেরিকাস চ্যাম্পিয়নশীপ
১৯৯৫ সালে আর্জেন্টিনা দক্ষিণ আমেরিকান ক্রিকেট চ্যাম্পিয়নশীপ আয়োজন করে এবং বিজয়ী হয়। এবং এই প্রতিযোগিতাটি এখনো অনুষ্ঠিত হয়, যদিও আর্জেন্টিনা এখন একটি "এ" দল পাঠায় অংশগ্রহণের জন্য। তারা ২০০০ সালে প্রথম আইসিসি আমেরিকাস চ্যাম্পিয়নশীপ প্রতিযোগিতায় অংশ গ্রহণ করে ৫ম স্থান নিয়ে প্রতিযোগিতা শেষ করে। ২০০১ এ এমসিসি সফরে আসলে উভয় ম্যাচেই জয় লাভ করে।
আর্জেন্টিনা ২০০২ সালে আমেরিকাস চ্যাম্পিয়নশীপের আয়োজন করে ৬ষ্ঠ স্থান অর্জন করে। এমসিসি আবারো সফরে আসে ২০০৪ সালে, ১-১ ফলাফলে খেলা ড্র হয়। পরে একই বছরে, আমেরিকাস চ্যাম্পিয়নশীপে ৫ম স্থান পায় আর্জেন্টিনা।
২০০৬ সালে আমেরিকাস চ্যাম্পিয়নশীপ দুই ভাগে বিভক্ত হয়ে যায় এবং আর্জেন্টিনার অবস্থান হয় দ্বিতীয় বিভাগে। তারা দ্বিতীয় বিভাগ প্রতিযোগিতায় বিজয়ী হয় এবং আগস্টে কানাডায় অনুষ্ঠিত ১ম বিভাগে উন্নীত হয়, যেখানে তারা ৫ম স্থান নিয়ে প্রতিযোগিতা সমাপ্ত করে।
২০০৮-এ নবাগত দল সুরিনাম এর বিপক্ষে একটি মাত্র জয় নিয়ে ৫ম স্থান অধিকার করে। কোচ হামিশ বার্টন এর সম্পৃক্ততায় দল বেশ সাফল্য পায়, বিশেষ করে যখন তিনি কানাডার বিপক্ষে অপরাজিত ৯৯ রানের এক স্কোর করে। যদিও আর্জেন্টিনা চরম-উত্তেজনামূলক খেলায় ১ উইকেটে পরাজিত হয়।
বিশ্ব ক্রিকেট লীগ
এটি মূলত আর্জেন্টিনাকে বিশ্ব ক্রিকেট লীগ এর পঞ্চম বিভাগের জন্য বাছাইকৃত করে। কিন্তু যুক্তরাষ্ট্রকে আন্তর্জাতিক ক্রিকেট থেকে স্থাগিত করায় আর্জেন্টিনাকে তৃতীয় বিভাগে প্রেরণ করা হয়। আর্জেন্টিনা উগান্ডার সাথে প্রতিযোগিতায় রানার আপ হওয়ায় নামিবিয়ার উইন্ডহোক এ অনুষ্ঠিত দ্বিতীয় বিভাগে উন্নীত করা হয়।
উন্নতির ধারাবাহিকতায়, আইসিসির বিশ্ব ক্রিকেট লীগের দ্বিতীয় বিভাগে অংশ গ্রহণ করতে ২০০৭ এর নভেম্বরে নামিবিয়া সফরে যায়। সে সময় আর্জেন্টিনা ডেনমার্ক, আয়োজক, ওমান এবং সংযুক্ত আরব আমিরাত সহ তৃতীয় বিভাগ থেকে আসা অপর দল উগান্ডার বিপক্ষে খেলে। আর্জেন্টিনা তাদের সবগুলো খেলায় পরাজিত হয় এবং পঞ্চম স্থান নির্ধারনী প্লে-অফ খেলায় উগান্ডার সাথে পরাজিত হয়ে ৬ষ্ঠ স্থান অর্জন করে। তাদের এই প্রতিযোগিতার ফলাফলের ভিত্তিতে আর্জেন্টিনাকে আবারো তৃতীয় বিভাগে ২৪ থেকে ৩১ জানুয়ারি ২০০৯ আর্জেন্টিনা কর্তৃক আয়োজিত প্রতিযোগিতায় অবনমন করা হয়। আর্জেন্টিনা আবারো বিপর্যস্ত হয় এবং তাদের সবগুলো খেলাতেই পরাজিত হয়ে পয়েন্ট টেবিলের সর্বনিম্নে অবস্থান করায় ২০১০ চতুর্থ বিভাগে অবনমন করা হয়। চতুর্থ বিভাগেও তাদের নিম্নমুখী যাত্রা অব্যাহত থাকে এবং সকল খেলায় পরাজিত হয়, ফলে ২০১২ পঞ্চম বিভাগে অবনমিত হয়। পঞ্চম বিভাগের সকল খেলায় আর্জেন্টিনার আবারো ভরাডুবি হওয়ায় ২০১৩ ষষ্ঠ বিভাগে নেমে আসে। আর্জেন্টিনার এই ধারাবাহিক পরাজয় চলে আসছে দীর্ঘ দিন ধরে, আর এভাবে চলতে থাকলে হয়তো তারা আইসিসি বিশ্ব ক্রিকেট লীগ কাঠামোর বাইরে চলে যাবে।
২০১৩ এ আর্জেন্টিনা ষষ্ঠ বিভাগের খেলায় অংশ গ্রহণ করে এবং চতুর্থ স্থান দখল করে। সাধারণ নিয়মানুযায়ী আর্জেন্টিনা ২০১৫ এর ষষ্ঠ বিভাগ খেলবে, কিন্তু এরই মধ্যে আইসিসি সিদ্ধান্ত নিয়েছে তারা বিশ্ব ক্রিকেট লীগ প্রতিযোগিতার অবকাঠামো পরিবর্তন করবে।
আইসিসি টি২০ বিশ্বকাপ আমেরিকাস বাছাই
২০১৮-১৯-:৩য় স্থান (দক্ষিণাঞ্চলীয় উপ-অঞ্চল)
প্রিয়নাথ মুখোপাধ্যায়
প্রিয়নাথ মুখোপাধ্যায় (১৮৫৫-১৯৪৭) ছিলেন একজন বাঙালি লেখক এবং কলকাতা পুলিশের গোয়েন্দা বিভাগের পরিদর্শক। তিনি তাঁর গোয়েন্দা বই “দারোগার দপ্তর”-এর জন্য পরিচিত ছিলেন। তাকে বাংলা গোয়েন্দা সাহিত্যের একজন পথিকৃৎ হিসেবে গণ্য করা হয়ে থাকে।
পেশা
প্রিয়নাথ মুখোপাধ্যায় ছিলেন কলকাতা পুলিশের লালবাজার থানার  গোয়েন্দা বিভাগের দারোগা। তিনি ৩৩ বছর ধরে পুলিশ বিভাগে কর্মরত ছিলেন (১৮৭৮-১৯১১)। তিনি ছিলেন কলকাতা পুলিশের একজন বিখ্যাত গোয়েন্দা। তিনি কলকাতার অনেক রহস্যময় মামলা সমাধান করেছেন।
কাজ
গোয়েন্দা বিভাগে তাঁর ৩৩ বছরের অভিজ্ঞতা থেকে তিনি গোয়েন্দা বইটি দারোগার দপ্তর লিখেছিলেন।
বাইকজের সম্রাট অঞ্জো
অঞ্জো(অজানা-২৮ খ্রিষ্টাব্দ, রাজত্বকাল ১৮ খ্রৃষ্টপূর্ব থেকে ২৮ খ্রিষ্টাব্দ পর্যন্ত ) ছিলেন বাইকজের প্রতিষ্ঠাতা সম্রাট যেটি ছিল কোরিয়ার তিনটি রাজ্যের একটি। সামগুক সাগি (삼국사기,三國史記), এর অনুযায়ী তিনি ছিলেন বাইজাকের সকল রাজাদের মধ্যে সবার সেরা।
প্রারম্ভিক জীবন
তিনি ছিলেন রাজা ডংমায়ং এর তৃতীয় ছেলে, যিনি কোরিয়ার উত্তরদিকের রাজ্য গগইয়ারু এর প্রতিষ্ঠাতা। অঞ্জো ছিলেন গগইয়ারু এর দ্বিতীয় রাজা ইউরি এর ছোট সৎ ভাই এবং তার দ্বিতীয় ভাই বিরু যিনি একটি ছোট প্রদেশ মিকহোহুল প্রতিষ্ঠা করে ছিলেন।
বাইকজ এর প্রতিষ্ঠা এবং বিস্তার
ডংমায়ং এর ছেলে ছিল তিনজনঃ ইউরি, বিরু এবং অঞ্জো।যখন ইউরি এর জন্ম হয় ডংমায়ং এর আগের স্ত্রী এর কাছে ডংবুয়েতে, তারা গগইয়ারুতে আসে এবং সিংহাসনের উত্তরাধিকারী হয়। বিরু এবং অঞ্জো দক্ষিণদিকে চলে যান নিজেদের সম্রাজ্য প্রতিষ্ঠা করতে। সামগুক ইউসা অনুযায়ী, বিরু মিকহোহুল এ নিজের রাজ্য প্রতিষ্ঠা করেন, কিন্তু তা বেশিদিন টিকেনি। বিরুর লোকেরা বিরুর মৃত্যুর পর শিপজিতে যোগদান করে এবং অঞ্জো বাইকজ নামে নামকরণ করেন। এরপর বাইকজ এর রাজধানী হাবুক উইরিসেওং থেকে সরিয়ে দক্ষিণ দিকে নেয়া হয় কারণ উত্তরে মালগাল ছিল এবং পূর্বে নাংনাং রাজ্যসমূহ অবস্থিত ছিল। দুটি রাজধানী মিলিয়েই কোরিয়ার বর্তমান রাজধানী সিওল হয়েছে। ৩ খ্রিষ্টাব্দ এবং ৮ খ্রিষ্টাব্দ এ মালগাল উপজাতি উত্তরদিক থেকে দু’বার আক্রমণ করে, অঞ্জো সরাসরি নেতৃত্ব দেন তার সৈন্যদের এবং আক্রমণকারীদের বিরুদ্ধে জয় ছিনিয়ে আনেন। ৫ খ্রিষ্টাব্দতে অঞ্জো তার রাজধানী দক্ষিণে আরো রক্ষণণীয় জায়গায় নিয়ে যান হান নদীর কাছে, এবং নামকরণ করেন হানম ওয়াইরিসিয়ং নামে এবং মৈত্রী রাজ্য মাহান এর রাজার নিকট একজন দূত পাঠান সাম্প্রতিক অবস্থা বর্ণনা করে। ইতিমধ্যে অঞ্জো নকশা আঁকেন মাহান এবং জিহান রাজ্য একত্রীকরণের। ৭ খ্রিষ্টাব্দ এর মধ্যে তিনি তার সৈন্য প্রস্তুত করতে থাকেন যুদ্ধের জন্য এবং অবশেষে ৮ খ্রিষ্টাব্দতে আক্রমণ করেন। ৮ খ্রিষ্টাব্দতে তিনি গোপনে তার সৈন্য সীমানায় নিয়ে যান, কৌশলে দুর্গগুলো দখল করতে এগিয়ে যান। শিগ্রই তিনি মাহানের সমস্ত দুর্গ দখল করে ফেলেন দুটি ব্যতীত। বাকি দুই দুর্গের লোকেরা অঞ্জো এর নিকট আত্নসমর্পণ করে এবং তাদের কৃপা করা হয়। কিন্তু মাহানের রাজা আত্নহত্যা করেন এবং অঞ্জো এর জন্য একটি চিঠি রেখে যান, যেখানে তিনি অঞ্জোকে অনুরোধ করেন মাহানের লোকদের দয়া এবং করুণা দ্বারা গ্রহণ করতে। অঞ্জো মাহানের রাজার শেষ ইচ্ছার প্রতি সম্মান জানিয়ে তা গ্রহণ করেন। বাইকজ ব্যাপকভাবে বিস্তার হতে লাগল এবং প্রতিবছর বেশ কয়েকটি দুর্গ নির্মাণ করা হয়। আট বছর পর্যন্ত সুখে-শান্তিতে বসবাস করেছিল বাইকজবাসীরা যতক্ষণ ১৬ খ্রিষ্টাব্দতে মাহানের প্রাক্তন জেনারেল একটি বিপ্লব ঘটান। অঞ্জো সরাসরি তার পাঁচ সহস্রাধিক সৈন্যদিয়ে বিপ্লব দমন করেন। এরপরই মালগাল উপজাতি ২২ খ্রিষ্টাব্দ এর দিকে আবার আক্রমণ করে, কিন্তু পুনরায় অঞ্জো এবং তার সেনাবাহিনীর কাছে পরাজিত হয়।
মৃত্যু এবং উত্তরাধিকার
অঞ্জো ২৮ খ্রিষ্টাব্দে স্বাভাবিকভাবে মৃত্যুবরণ করেন তার রাজত্বের ৪৬ বছরে। এরপর অঞ্জো এর বড় ছেলে দারু উত্তরাধিকার লাভ করেন। অঞ্জো শক্তিশালী রাজবংশের জন্য যে ভিত্তিস্থাপণ করে গিয়েছিলেন সেটি প্রায় ৬৭৮ বছর ধরে এবং ৩১ শাসকের শাসনের মধ্যে টিকে ছিল।
কে. লালডাংলিয়ানা
'''কে. লালডাংলিয়ানা''' হলেন একজন ভারতীয় রাজনীতিবিদ যিনি তুইরিয়াল বিধানসভা কেন্দ্র থেকে ২০১৮ মিজোরাম বিধানসভা নির্বাচনে মিজো ন্যাশনাল ফ্রন্টের প্রার্থী হিসাবে বিজয়ী হয়ে মিজোরাম বিধানসভার সদস্য হিসেবে দায়িত্ব পালন করছেন।
ব্যক্তিগত জীবন
তিনি ১৯৭২ সালের ১৬ সেপ্টেম্বর জন্মগ্রহণ করেন।
ব্রিক লেন (চলচ্চিত্র)
গল্পের সারাংশ
মুভিটি মূলত লন্ডনে আল-কায়েদার দ্বারা আমেরিকাতে ৯/১১ এর হামলার পরে ঘটেছিল এবং ব্রিটেনে বেশ কয়েকটি বর্ণবাদী উত্তেজনাকেও প্রতিবিম্বিত করেছিল।
ছবিটিতে পশ্চিমবঙ্গের একটি গ্রাম্য গ্রামে বেড়ে ওঠা নাজনীনের গল্প বলা হয়েছে। নাজনীনের এক বোন রয়েছে, তবে গ্রামের জীবনের কষ্ট সহ্য করতে না পারায় তার মা ছোট বয়সে ডুবে ছিলেন। তাদের বাবা দুটি কন্যার মধ্যে জ্যেষ্ঠ নাজনীনকে বিয়ে করেছিলেন লন্ডনে বসবাসরত মধ্যবয়সী কিন্তু শিক্ষিত ব্যক্তি চানুর সাথে। ছানু তাকে যুক্তরাজ্যে ফিরিয়ে নিয়ে গেলে, নাজনীন তার বোন এবং তার পরিবারকে ভারতে রেখে যায়। তারা ব্রিটিশ বাঙালি সম্প্রদায়ের কেন্দ্র ব্রিক লেনের একটি ছোট ফ্ল্যাটে বাস করে এবং নাজনীন নিজেই দুটি কন্যা সন্তান রয়েছে। এমন এক ব্যক্তির সাথে বিবাহিত, যার সে ভালোবাসে না, নাজনীন তার বোনটির কাছ থেকে প্রাপ্ত চিঠিগুলির মাধ্যমে বুদ্ধি করে তার উদ্বেগময় জীবন এবং প্রেমের বিষয়গুলি পরিচালনা করে।
ছবিটিতে নাজনীন ও তার স্বামীর গল্প বলা হয়েছে যারা বড় হয়ে তাদের দুই মেয়েকে 1 ফ্ল্যাটে বছরের জন্য একটি ছোট ফ্ল্যাটে রেখে এসেছেন। এটি সুখকর নয়। তার প্রথম সন্তান, একটি ছেলে শিশু হিসাবে তার বিছানায় মারা যায়। ভক্তদের অযৌক্তিক আশঙ্কায় মুসলিম উগ্রপন্থীরা লন্ডনের রাস্তাগুলি দখল করবে বলে ভক্তদের অযৌক্তিক ভয় পেয়ে ব্রিক লেনকে হয়রানি করা হয়েছিল। ফ্ল্যাটটি ছোট এবং কমপ্যাক্ট। তার আয়ের একমাত্র উৎস হ'ল মুদিখানা তার বর্তমান কিশোরী মেয়ে এবং তার স্বামীকে খাওয়ানো feed সে তার বোনকে মিস করে এবং দেশে ফিরে আসতে আগ্রহী।
নাজনীন তার স্বামীকে ভালবাসে না তবে শান্তির জন্য এবং তার দুই সন্তানের জন্য তার বশীভূত। তার স্বামী তার দক্ষতা এবং দক্ষতার প্রশংসা হিসাবে যা দেখেন তার কারণে তার চাকরি থেকে পদত্যাগ করেছিলেন। এক পাউন্ডের জন্য এক টুকরো জিন্সের অর্থ উপার্জনের জন্য নাজনীন একটি প্রতিবেশীর কাছ থেকে সেলাই মেশিন পান।
তারপরে তিনি করিমের সাথে দেখা করেন, যিনি তাকে কাজের জন্য পোশাক সরবরাহ করেন। লন্ডনের মুসলিম সম্প্রদায় প্রকৃতিতে ক্রমবর্ধমান ধর্মীয় এবং এটি করিমের চরিত্রে প্রতিফলিত হয়েছে। নাজনীন যুবক, সুদর্শন করিমকে নিয়ে নিয়মিত তার সাথে দেখা করে এবং তাদের মধ্যে একটি সম্পর্ক রয়েছে বলে পূর্ণ আকুল।
ইতিমধ্যে, তার স্বামী সর্বাধিক টাকা ফেরত দেওয়ার খ্যাতি রয়েছে এমন একটি loanণ হাঙ্গর থেকে অর্থ ধার করে। যখন তারা নিজেদেরকে বেঙ্গল টাইগার বলার সিদ্ধান্ত নিয়েছিল তখন নাজনীন একটি মুসলিম "আইটি ক্যায়াবদ্ধ" প্রোগ্রামে অংশ নিয়েছিল। পরে, তার এবং করিমের মধ্যে আরও স্পার্কস উড়ে যায় এবং তিনি তাকে তার মামার কারখানায় নিয়ে যান এবং তারা চুম্বন করে। করিমের সাথে তার সম্পর্ক শুরু হয়েছিল
অবশেষে নাজনীন সংযুক্ত করেছে যে তার বোন টাকা পাওয়ার জন্য নিজেকে পতিতাবৃত্তি করছে; সে কারণেই তিনি এই সমস্ত অবৈধ বিষয় বর্ণনা করেছেন। নাজনীন এই সময়ের মধ্যে একটি মানসিক ভাঙ্গন ফেলেছে এবং তাকে বিছানায় শুইয়ে দেওয়া হয়েছে। চানু নাজনীন সুস্থ হতে শুরু করলেন। তিনি বাংলাদেশে ফেরার টিকিটও পেয়েছিলেন। এদিকে করিম অন্য পরিবারে তার পরিবার দেখতে গেলেন; এরপরে সে তার সাথে দেখা করে তাকে বলে যে নাজনীনীর জন্য সে অন্য মেয়ের সাথে বিয়ে বন্ধ করে দিয়েছে। তাদের কথোপকথন বাধাগ্রস্থ হয়েছিল নাজনীনের বড় মেয়ে। তার মেয়ে করিমের সাথে নাজনীনের সম্পর্ক প্রশ্ন তুলেছে।
নারী শার্কের প্রতিনিধিত্বকারী নাজনীনকে আরও অর্থের জন্য হয়রানি করা হয়েছিল বলে মনে করা হয়। তাঁর কন্যারা বাংলাদেশে পদক্ষেপ নিয়ে অসন্তুষ্টি প্রকাশ করেছেন। তিনি তার স্বামীর সাথে সুনার শারকে ঘৃণা করেছিলেন যা তিনি চানুর সম্পর্কে উজ্জীবিত করেছিলেন এবং নাজনীন একটি টাউন হলে মুসলিম সমাবেশে অংশ নিয়েছিল এবং ছানু সমাবেশের কারণ অস্বীকার করলেও তারা তার বক্তব্য অস্বীকার করে।
নাজনীন করিমকে বলেছিল যে সে তার সাথে বিয়ে করতে চায় না কারণ সে "এখন আর গ্রামের মেয়ে নয়"। করিম ভাঙা হৃদয় ও অশ্রু নিয়ে চলে গেল। নাজনীন loanণ হাঙ্গর বন্ধ করতে বলেছে, সে তার স্বামীর debtণ পরিশোধ করেছে এবং কুরআনে শপথ করতে অস্বীকার করার পরে, মহিলা তাদের ছেড়ে গেছে যে তাদের আরও বেশি পরিমাণে রয়েছে। তাদের বড় মেয়ে ছানু এবং নাজনীন দু'জনেরই লন্ডনে থাকার নিজস্ব ইচ্ছা নিয়ে মুখোমুখি হয়েছিল। তারপরে একটি উৎসব চলাকালে তিনি রাস্তায় নেমে আসেন, যখন তার মা তাকে অনুসরণ করে। নাজনীন তাকে ধরে ফেলল ট্রেন স্টেশনে। ছানু এবং নাজনীন থাক এবং চলে যাবার বিষয়ে হৃদয়ে একটি হৃদয় ভাগ করে নেয়। সর্বদা তার 'বাড়ির' জন্য আকুল হয়ে থাকা সত্ত্বেও, নাজনীন বুঝতে পেরেছিল যে তার সন্তানরা যেখানেই হোক না কেন খুশি। চানু সিদ্ধান্ত নিয়েছে যে সে চলে যাবে এবং তারা পরের তারিখে তাকে অনুসরণ করবে।
গ্রহণ
ব্রিক লেন ছবিটি বেশির ভাগ সমালোচক গ্রহণ করেন ও এই ছবি ৬৩% অনুকূল রেটিং পায় রটেন টমেটোতে। মেটাক্রিটিকে এই ছবি ৬১/১০০ রেটিং পায়। রজার এবার্ট ছবির চরিত্রদের প্রশংসা করেন গভীরতা ও বাস্তবভিত্তিক হওয়ায়। যদিও অনেক সমালোচক যেমন ভ্যারাইটি ম্যাগাজিনের রবার্ট কোহলার বলেন ছবিটি উপন্যাসের সাথে মেলে না। যদিও সিনেমাটি সমালোচক প্রশংসিত ও উপন্যাসটি বেস্ট সেলার ছিল, তাও এটি বেশ বিতর্কের জন্ম দেয় লন্ডনে বাংলাদেশী সম্প্রদায়ের মধ্যে। তারা মনে করেন চানু চরিত্রটির মন্তব্যগুলোর মাধ্যমে পশ্চাৎমুখী ও অশিক্ষিত হিসেবে বাংলাদেশী সম্প্রদায়কে চিত্রিত করা হয়েছে। ৩১ জুলাই ২০০৬ সালে একটি প্রতিবাদ সভা অনুষ্ঠিত হয় ১২০ বাংলাদেশীর মাধ্যমে ব্রিক লেনে। ছবিটিকে ঘিরে বিতর্কের কারণে যুবরাজ চালর্স ও ক্যামেলিয়া পার্কার বাউলেসকে ছবিটি দেখানোর পরিকল্পনা বাতিল হয়।
পুরস্কার
সারাহ গাভরন বাফটা পুরস্কারের জন্য মনোনয়ন পান এবং ২০০৭ সালে তান্নিষ্ঠা চ্যাটার্জি ও সারাহ গাভরন উভয়ই বিফা পুরস্কারের জন্য মনোনয়ন পান সেরা পরিচালক ও সেরা অভিনেত্রী হিসেবে। দিনার্ড ফেস্টিভ্যালে এই ছবি একটি সিলভার হিচকক পুরস্কার ও সেরা স্ক্রিন প্লের পুরস্কার জয় করে।
ডিভিডি প্রকাশ
সিনেমাটি ইংল্যান্ডে ১৬ই নভেম্বর ২০০৭ সালে মুক্তি পায় ও আমেরিকাতে ২০ জুন ২০০৮ সালে মুক্তি পায় সনি পিকচার ক্ল্যাসিকসের মাধ্যমে।ডিভিডি অঞ্চল ২ মুক্তি পায় ১০ই মার্চ ২০০৮ সালে ও ডিভিডি অঞ্চল ২ মুক্তি পায় ১৩ই জানুয়ারি ২০০৯ সালে।
নিদর্শন ও লক্ষণ-উপসর্গ
চিকিৎসাবিজ্ঞানে নিদর্শন ও লক্ষণ-উপসর্গ (signs and symptoms) বলতে কোনও অসুস্থতা, রোগ, আঘাত, রোগাবস্থা বা কোনও অস্বাভাবিক শারীরবৃত্তিক অবস্থার পর্যবেক্ষণকৃত বা শনাক্তযোগ্য নিদর্শনসমূহ এবং পীড়িত ব্যক্তির অনুভূত লক্ষণ-উপসর্গগুলিকে বোঝানো হয়। স্বাভাবিকের চেয়ে উচ্চ বা নিম্ন দেহ তাপমাত্রা, উচ্চ বা নিম্ন রক্তচাপ বা কোনও চিকিৎসাবৈজ্ঞানিক ক্রমবীক্ষণচিত্রে দৃশ্যমান কোনও অস্বাভাবিকতা, ইত্যাদি হল নিদর্শনের উদাহরণ। অন্যদিকে কোনও ব্যক্তি যদি স্বাভাবিকের বাইরে কোনও কিছু অনুভব করে, যেমন জ্বর-জ্বর বোধ করে, মাথা ব্যথা অনুভব করে বা দেহের অন্যত্র ব্যথা অনুভব করে, তাহলে সেগুলিকে লক্ষণ-উপসর্গ বলা হয়।
অন্যদিকে লক্ষণ বা উপসর্গ বলতে পীড়িত ব্যক্তি নিজস্ব ব্যক্তিনিষ্ঠ অভিজ্ঞতায় যে অস্বাভাবিক কোনও কিছু প্রত্যক্ষ করেন বা অনুভব করেন, তাকে বোঝায়, যেমন ব্যথা, মাথা ঘোরানো, মাথা ঝিমঝিম করা, ইত্যাদি। রোগী তার যেসব লক্ষণ-উপসর্গের প্রেক্ষিতে পেশাদার চিকিৎসকের দ্বারস্থ হন, সেগুলিকে উপস্থাপক লক্ষণ-উপসর্গ (Presenting symptom) বলে।
নিদর্শন ও লক্ষণ-উপসর্গ একে অপর থেকে সম্পূর্ণ স্বতন্ত্র নয়। জ্বরের ব্যক্তিনিষ্ঠ অনুভূতির পরে তাপমানযন্ত্র বা থার্মোমিটারের সাহায্যে মেপে দেহের তাপমাত্রার উচ্চ পাঠ পাওয়া গেলে জ্বরকে রোগের বস্তুনিষ্ঠ নিদর্শন হিসেবে গণ্য করা যায়।
সাধারণত নিদর্শন ও লক্ষণ-উপসর্গ কোনও বিশেষ রোগের সাথে সম্পর্কিত নয়। তবে এগুলির বিশেষ কিছু জটিল সমবায় একত্রে ঘটলে তা কিছু কিছু রোগনির্ণয়ে সাহায্য করতে পারে, এবং দেহের কোন অংশে সমস্যা হয়েছে, সে ব্যাপারে অনুমানের পরিধি সংকীর্ণ করতে সাহায্য করে। যখন একই সাথে একটি সুপরিচিত বিন্যাসে সংঘটিত কিছু বৈশিষ্ট্যসূচক নিদর্শন ও লক্ষণ-উপসর্গের সমষ্টি কোনও অন্তঃস্থিত রোগ, বিকার বা রোগাবস্থাকে নির্দেশকারী একটি সুস্পষ্ট চিত্র প্রদান করে, তখন সেগুলিকে সমষ্টিগতভাবে সংলক্ষণ (Syndrome) বলে। যখন কোনও চিকিৎসাবিজ্ঞানী কোনও সংলক্ষণের অন্তঃস্থিত এক বা একাধিক কারণের ব্যাখ্যা প্রদান করেন, তখন ঐ বিজ্ঞানীর নামে সংলক্ষণটির নাম দেওয়া হতে পারে, যেমন ডাউন সংলক্ষণ বা নুনান সংলক্ষণ। অন্যান্য সংলক্ষণ যেমন প্রকট হৃদবেষ্ট সংলক্ষণ, ইত্যাদির একাধিক সম্ভাব্য কারণ থাকতে পারে।
নিদর্শন ও লক্ষণ-উপসর্গ পরিভাষাগুলি রোগ ছাড়াও অন্যন্য শারীরবৃত্তীয় অবস্থার বর্ণনায় ব্যবহৃত হতে পারে, যেমন গর্ভাবস্থার নিদর্শন ও লক্ষণ-উপসর্গসমূহ, কিংবা পানিশূন্যতার লক্ষণ-উপসর্গসমূহ। কখনও কখনও কোনও রোগ নিদর্শন ও লক্ষণ-উপসর্গ প্রদর্শন ছাড়াই কোনও ব্যক্তির দেহে বিরাজ করতে পারে; তখন সেটিকে লক্ষণ-উপসর্গহীন হিসেবে বর্ণনা করা হয়। এই ধরনের রোগ বা বিকারকে পরীক্ষা, বিশেষ করে ক্রমবীক্ষণের মাধ্যমে আবিষ্কার করা হতে পারে। একটি সংক্রামক রোগ লক্ষণ-উপসর্গহীন হলেও সংবহনযোগ্য হতে পারে, অর্থাৎ এটি অন্য ব্যক্তির দেহে সংক্রমিত হতে পারে।
জিনাত কারজাই
জিনাত কোরায়শি কারজাই (জন্ম ১৯৭০) আফগানিস্তানের সাবেক রাষ্ট্রপতি হামিদ কারজাইয়ের স্ত্রী এবং ২০০১ থেকে ২০১৪ সাল পর্যন্ত আফগানিস্তানের ফার্স্ট লেডি ছিলেন। কান্দাহার শহরের আদিবাসী হলেও তিনি সেখান থেকে কাবুলে চলে যান যেখানে তিনি তার স্বামীর সাথে রাষ্ট্রপতি প্রাসাদে থাকতেন। তাদের পরিবারে চারটি সন্তান রয়েছে।
নিউ ইয়র্ক
নিউ ইয়র্ক বলতে বোঝাতে পারে:
জিনাত কারজাই
প্রাথমিক জীবন
তিনি কান্দাহারে ১৯৭০ সালে জন্মগ্রহণ করেন এবং সেখানেই বেড়ে উঠেন।তার পিতা একজন সরকারি কর্মকর্তা ছিলেন।উচ্চ মাধ্যমিক শেষ করে জিনাত কারজাই কাবুল বিশ্ববিদ্যালয়ে ভর্তি হন।জাতিসত্ত্বায় তিনি পশতুন বংশীয়। ১৯৯৩ সালে, তিনি এবং তার পরিবার গৃহযুদ্ধ থেকে বাচঁতে পাকিস্তানের বেলুচিস্তানের কোয়েটায়পালিয়ে যান। পেশায় তিনি একজন স্ত্রীরোগবিশেষজ্ঞ ছিলেন এবং হামিদ কারজাইয়ের সাথে বিয়ের পূর্বে তিনি পাকিস্তানে বসবাসরত আফগান শরণার্থীদের চিকিৎসার জন্য পাকিস্তানের হাসপাতালে কাজ করতেন।
মুজাহিদুল ইসলাম সেলিম
মুজাহিদুল ইসলাম সেলিম বাংলাদেশের কমিউনিস্ট পার্টির (সিপিবি) সাবেক সভাপতি। তিনি স্বাধীনোত্তর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) এর প্রথম সহ সভাপতি (ভিপি) নির্বাচিত হয়েছিলেন।
প্রাথমিক জীবন
মুজাহিদুল ইসলাম সেলিমের জন্ম ১৯৪৮ সালের ১৬ এপ্রিল ঢাকার অদূরে সাভারে। বাবা মোসলেহ উদ্দিন খান ছিলেন সরকারি কর্মকর্তা আর মা উম্মে হানী খানম ছিলেন নারীনেত্রী ও সমাজসেবক। স্কুল জীবনে স্কাউটসহ নানাবিধ সামাজিক কর্মকাণ্ডে যুক্ত ছিলেন। স্কুলছাত্র থাকাকালীন ১৯৬৬ সালে আউযুব খানের বিরুদ্ধে মিছিল করতে গিয়ে সেলিম কারাবরণ করেন। কলেজে পা দিয়েই সক্রিয়ভাবে জড়িয়ে পড়েন বামপন্থী ছাত্র আন্দোলন ও রাজনীতিতে। এ সময় তিনি গোপনে কমিউনিস্ট পার্টির সঙ্গেও যুক্ত হন। তিনি বাংলাদেশ ছাত্র ইউনিয়নের কেন্দ্রীয় কমিটির সাধারণ সম্পাদক ও সভাপতি ছিলেন। সেলিম স্বাধীনতাত্তোর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) প্রথম সহ-সভাপতি (ভিপি) নির্বাচিত হন। ঢাকা বিশ্ববিদ্যালয় থেকে অর্থনীতিতে অনার্স ও মাস্টার্স করেন।
রাজনৈতিক জীবন
ছাত্র জীবন শেষে সেলিম পার্টি-জীবনকে বেছে নিয়ে গ্রামে গ্রামে ঘুরে ক্ষেতমজুরদের সংগঠিত করার কাজে মনোযোগ দেন। তিনি বাংলাদেশ ক্ষেতমজুর সমিতির প্রতিষ্ঠাতা সাধারণ সম্পাদক ও পরে সভাপতি হিসেবে দায়িত্ব পালন করেন। বিগত শতাব্দীর নব্বইয়ের দশকে শুরুর দিক থেকে সেলিম বাংলাদেশের কমিউনিস্ট পার্টি-সিপিবি’র সাধারণ সম্পাদক হিসেবে দায়িত্ব পালন করেছেন। পরে ২০১২ সালে পার্টির দশম কংগ্রেসে সভাপতি নির্বাচিত হন। রাজনৈতিক কারণে প্রায় আট বছর কারাবরণ ও আত্মগোপনে ছিলেন এই নেতা।
পরিবার
ব্যক্তিগত জীবনে সেলিম এক মেয়ে ও এক ছেলে সন্তানের জনক।
গ্রন্থতালিকা
‘রাজনীতির নানা প্রসঙ্গ’, ‘মার্কসবাদ একটি চিরায়ত দর্শন’, ‘বিকল্পের কোনো বিকল্প নেই’সহ বিভিন্ন গ্রন্থের প্রণেতা কমরেড মুজাহিদুল ইসলাম সেলিম। এছাড়া রাজনীতির ফাঁকে ফাঁকে তিনি বিভিন্ন পত্রিকায় কলামও লিখছেন ।
স্টেরয়েড
thumb|right|alt=Complex chemical diagram|[[কোলেস্টেন|কোলেস্টেনের গঠন, ২৭টি কার্বন পরমাণুযুক্ত একটি স্টেরয়েড। এর ১৮ টি কার্বন পরমাণুর সমন্বয়ে গঠিত কোর রিং সিস্টেম (ABCD) ইউপ্যাক- অনুমোদিত রিং লেটারিং এবং পরমাণুর সংখ্যায়ন সহ দেখানো হয়েছে। ]]
স্থায়িত্ব অনুযায়ী স্টেরয়েড মূলত তিনভাগে বিভক্ত– গাছপালা, প্রাণী এবং ছত্রাকে শত শত স্টেরয়েড পাওয়া যায়। সমস্ত স্টেরয়েডগুলি স্টেরল ল্যানোস্টেরল (ওপিস্টোকন্টস) বা সাইক্লোয়ারটেনল (উদ্ভিদ) কোষ থেকে তৈরি করা হয়। ল্যানোস্টেরল এবং সাইক্লোয়ারটেনল চক্রাকার যৌগ ট্রাইটারপিন স্কোলেইন থেকে প্রাপ্ত । স্টেরয়েডের মূল কাঠামোটি সাধারণত সতেরোটি কার্বন পরমাণুর সমন্বয়ে গঠিত, চারটি "ফিউজড" রিংগুলিতে আবদ্ধ: তিনটি ছয় সদস্যের সাইক্লোহেক্সেন রিং (প্রথম চিত্রটিতে রিং এ, বি এবং সি) এবং পাঁচ সদস্যের একটি সাইক্লোপেনটেন রিং (ডি রিং) । স্টেরয়েডগুলি এই ফোর-রিং কোরের সাথে সংযুক্ত ক্রিয়াকলাপী গোষ্ঠীগুলির দ্বারা এবং রিংগুলির জারণ অবস্থার দ্বারা পৃথক হয়। হাইড্রোক্সিল গ্রুপের তৃতীয় অবস্থানের স্টেরয়েডগুলি নিয়ে স্টেরলগুলি গঠিত হয়।  স্টেরয়েডগুলি আরও মূলগতভাবে পরিবর্তিত হতে পারে যেমন রিং স্ট্রাকচারের দ্বারা পরিবর্তনগুলি উদাহরণস্বরূপ, রিংগুলির একটি কেটে নেওয়া।  রিং বি কাটিং সেকোস্টেরয়েড তৈরি করে যার মধ্যে একটি হল ভিটামিন ডি৩।
ব্যবহারের প্রকার
স্টেরয়েডকে ব্যবহারের দিক থেকে দু’ভাগে ভাগ করা হয়–
সতর্কতা
হার্বাল ক্লিনিকগুলোও এখন যথেচ্ছ পরিমাণে স্টেরয়েড ব্যবহার করছে। তাই এ বিষয়ে সতর্ক থাকুন৷
পার্শ্বপ্রতিক্রিয়াসমূহ
স্টেরয়েড হল এমনই এক ওযুধ যা যন্ত্রণা নির্মূল করতে বিশেষ কার্যকরী৷ কিন্তু চিকিৎসকের অনুমতি ছাড়া যথেচ্ছ ব্যবহার করা হলে নানা পার্শ্বপ্রতিক্রিয়া হয়৷ • ডায়াবেটিসের প্রবণতা বেড়ে যায়। • ব্লাড প্রেশার ও কোলেস্টেরল বৃ‌দ্ধি পায়। • দীর্ঘদিন ব্যবহার করলে হাড় ভঙ্গুর (অস্টিওপোরোসিস) হয়। • দীর্ঘদিন ব্যবহারের দরুণ সাইকোলজিক্যাল সমস্যা (সাইকোসিস) হতে পারে। • শরীরের নিজস্ব রোগ প্রতিরোধ ক্ষমতা (ইমিউনিটি) হ্রাস পায়। • গ্যাসট্রিক আলসার হয়। • চামড়ার ঘনত্ব কমে আসে। • স্পাইনাল ইনজুরি বা ফ্র্যাকচার হয়। • দেহে লোমের আধিক্য হয়। • মহিলাদের গলার স্বর পরিবর্তিত হয়ে যায়।
খসরু হায়দারি
খসরু হায়দারি (জন্ম সেপ্টেম্বর ১৪, ১৯৮৩) হলেন একজন ইরানী ফুটবলার; যিনি বর্তমানে ডিফেন্ডার হিসেবে ইরানিয়ান প্রিমিয়ার লীগে ইস্তেঘলাল এর হয়ে খেলছেন।
ক্লাব ক্যারিয়ার পরিসংখ্যান
সর্বশেষ হালনাগাদ করা হয়েছে ১৭ জানুয়ারি ২০১৪
জওহরলাল নেহেরু স্টেডিয়াম (কোচি)
জওহরলাল নেহেরু স্টেডিয়াম (ജവഹർലാൽ നെഹ്റു സ്റ്റേഡിയം) বা কালুর স্টেডিয়াম শহরের প্রধান বহুবিধ আন্তর্জাতিক স্টেডিয়াম। মূলত ফুটবল খেলার জন্য ব্যবহৃত হয়। এই স্টেডিয়ামের ৮০,০০০ দর্শকাশন থাকলেও আইএসএলে ৩৯,০০০ দর্শক প্রবেশের অনুমতি রয়েছে।  ১৯৯৬ সালে বৃহত্তর কোচিন উন্নয়ন সংস্থার অধীনে ভি. জোসেফ থমাস এর নেতৃত্বে এই স্টেডিয়ামের কাজ সম্পূর্ণ হয়।  এটি ভারতের অন্যতম প্রধান ফুটবল স্টেডিয়াম ও অন্যতম দর্শকের কোলাহলে পরিপূর্ণ স্টেডিয়াম। এটি ক্রিকেট ম্যাচের জন্য ও সমান ব্যবহৃত হয়ে থাকে। ২০১৭ পর্যন্ত এখানে ১০টি ওডিআই ক্রিকেট ম্যাচ খেলা হয়েছে। কেরালা ক্রিকেট অ্যাসোসিয়েশন এই স্টেডিয়ামে হওয়া ক্রিকেট ম্যাচগুলি পর্যবেক্ষণ করে থাকে।
বর্তমানে এটি আইএসএল ক্লাব কেরল ব্লাস্টার্স এফসির ঘরের মাঠ ও বিশ্বের পঞ্চম উচ্চস্বরে উচ্ছ্বসিত মাঠ (১২৮ ডেসিবেল)। এটি ২০১৭ ফিফা অনূর্ধ্ব-১৭ বিশ্বকাপ আয়োজন করে।
300px|থাম্ব|২০১৬ ইন্ডিয়ান সুপার লিগ ফাইনাল
ইতিহাস
কালুর স্টেডিয়ামকে মূলত ক্রিকেট স্টেডিয়াম হিসেবেই গড়ে তোলা হয়েছিল। তবে কেরলে বর্ধিত ফুটবল-প্রীতির জন্য এই মাঠে ফুটবল ম্যাচ আয়োজন করা হয়। ১৯৯৭ সালে এই মাঠে অনুষ্ঠিত বনাম 🇮🇶 iraq ম্যাচে প্রায় ১ লাখ দর্শক খেলা দেখতে আসে। এরপর ১৯৯৭ সালে নেহেরু কাপ আন্তর্জাতিক ফুটবল প্রতিযোগিতা শুরু হলে জনপ্রিয়তা বৃদ্ধি পেতে থাকে।
কেরল ব্লাস্টার্স ফুটবল ক্লাব
২০১৪ থেকে ইন্ডিয়ান সুপার লিগ শুরু হবার পর কেরল ব্লাস্টার্স এফসির ঘরের মাঠ এটি। এই মাঠে অনুষ্ঠিত প্রথম আইএসএল ম্যাচে কেরল ব্লাস্টার্স এফসি গোয়াকে ১–০ গোলে পরাজিত করে।
২০১৭ ফিফা অনূর্ধ্ব-১৭ বিশ্বকাপ
২০১৩ সালের ৫ ডিসেম্বরে ফিফা এক্সিকিউটিভ কমিটির চেয়ারম্যান ও ফিফার প্রেসিডেন্ট জোসেফ সেপ ব্লাটার ভারতকে ২০১৭ ফিফা অনূর্ধ্ব-১৭ বিশ্বকাপ আয়োজনের দায়িত্ব দেন। তখন সর্বভারতীয় ফুটবল ফেডারেশন কোচিকে আয়োজক রূপে স্বীকৃতি দেয়। ফিফার নির্দেশ অনুসারে কেরল সরকার আইএএস অফিসার মহম্মদ হানিসকে ২০১৭ ফিফা অনূর্ধ্ব-১৭ বিশ্বকাপের নোডাল অফিসার বানায়।
১১ ডিসেম্বর ২০১৪ সালে ফিফা কালুর স্টেডিয়াম পরীক্ষা করতে আসে ও স্টেডিয়াম পরীক্ষায় পাশ করে। ২০১৫ সালে সর্বভারতীয় ফুটবল ফেডারেশন কোচিকে পরিপূর্ণ আয়োজকের মর্যাদা দেয়।
কেরালা স্ট্রাইকার্স
সেলিব্রিটি ক্রিকেট লিগ শুরু হলে কেরালার প্রতিনিধিত্বকারী দল কেরালা স্ট্রাইকার্সের ঘরের মাঠ হিসেবে ২০১২ থেকে এটি কার্যকর ছিল।